CELEX: 32013R0107
Language: da
Date: 2013-02-05 00:00:00
Title: Kommissionens forordning (EU) nr. 107/2013 af 5. februar 2013 om ændring af bilag I til Europa-Parlaments og Rådets direktiv 2002/32/EF for så vidt angår maksimalgrænseværdier for melamin i dåsefoder til selskabsdyr  EØS-relevant tekst

6.2.2013   
            
            
               DA
            
            
               Den Europæiske Unions Tidende
            
            
               L 35/1
            
         KOMMISSIONENS FORORDNING (EU) Nr. 107/2013
   af 5. februar 2013
   om ændring af bilag I til Europa-Parlaments og Rådets direktiv 2002/32/EF for så vidt angår maksimalgrænseværdier for melamin i dåsefoder til selskabsdyr
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstoffer (1), særlig artikel 8, stk. 1, og
   ud fra følgende betragtninger:
   
               (1)
            
            
               I henhold til direktiv 2002/32/EF er det forbudt at anvende produkter bestemt til foder med et indhold af uønskede stoffer, der overstiger de maksimalgrænseværdier, der er fastsat i nævnte direktivs bilag I.
            
         
               (2)
            
            
               Der er fremlagt oplysninger om, at der bruges melamin til belægning i dåser til foder til selskabsdyr, og at stoffet kan migrere til dette foder. Dåser med samme belægning anvendes til emballering af fødevarer på dåse, og i overensstemmelse med Den Europæiske Fødevaresikkerhedsautoritets (EFSA) videnskabelige udtalelse om melamin i fødevarer og foder (2) er der blevet fastsat en specifik migrationsgrænse (SMG) på 2,5 mg/kg for fødevarer på dåse som sådan ved Kommissionens forordning (EU) nr. 10/2011 af 14. januar 2011 om plastmaterialer og -genstande bestemt til kontakt med fødevarer (3), som ændret ved forordning (EU) nr. 1282/2011 (4).
            
         
               (3)
            
            
               Codex Alimentarius-Kommissionen har fastsat maksimalgrænseværdier for melamin i fødevarer og foder (5), som skal finde anvendelse på foder, som det sælges, hvorimod de maksimalgrænseværdier, der er fastsat i direktiv 2002/32/EF, vedrører foder med et vandindhold på 12 %.
            
         
               (4)
            
            
               Nyligt fremlagte oplysninger har påvist, at melamin kan migrere i vådfoder til selskabsdyr fra belægningen op til et niveau på over 2,5 mg/kg i foder med et vandindhold på 12 %, men at niveauet holder sig under SMG’en på 2,5 mg/kg i vådfoder til selskabsdyr. I lyset af denne udvikling i den videnskabelige og tekniske viden bør der fastsættes en maksimalgrænseværdi på 2,5 mg/kg for melamin i vådfoder til selskabsdyr på dåse på grundlag af foderet »som det sælges« i overensstemmelse med, hvad der gælder for dåsekonserves.
            
         
               (5)
            
            
               Direktiv 2002/32/EF bør ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilag I til direktiv 2002/32/EF ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. februar 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 140 af 30.5.2002, s. 10.
   
      (2)  EFSA's Ekspertpanel for Forurenende Stoffer i Fødevarekæden og EFSA's Ekspertpanel for Materialer, der Kommer i Berøring med Fødevarer, Enzymer, Smagsstoffer og Hjælpestoffer, der Anvendes i Fødevarer; videnskabelig udtalelse om melamin i fødevarer og foder. EFSA Journal 2010; 8(4):1573. [145 sider]. doi:10.2903/j.efsa.2010.1573. Foreligger online: http://www.efsa.europa.eu/en/scdocs/doc/1573.pdf.
   
      (3)  EUT L 12 af 15.1.2011, s. 1.
   
      (4)  EUT L 328 af 10.12.2011, s. 22.
   
      (5)  Rapport om det 33. møde i det fælles FAO/WHO-program for fødevarestandarder, Codex Alimentarius-Kommissionen, Genève, Schweiz, den 5.-9. juli 2010 (ALINORM 10/33/REP).
   
      BILAG
      I bilag I til direktiv 2002/32/EF affattes Del I, række 7 således:
      
         
                     Uønsket stof
                  
                  
                     Produkter til foderbrug
                  
                  
                     Maksimumsindhold i mg/kg (ppm) foderstof, beregnet ved et vandindhold på 12 %
                  
               
                     
                                 »7.
                              
                              
                                 Melamin (9)
                              
                           
                  
                     Foder,
                  
                  
                     2,5
                  
               
                     undtagen:
                  
                  
                      
                  
               
                     
                                 —
                              
                              
                                 dåsefoder til selskabsdyr
                              
                           
                  
                     2,5 (1)
                     
                  
               
                     
                                 —
                              
                              
                                 følgende fodertilsætningsstoffer
                              
                           
                  
                      
                  
               
                     
                                 - -
                              
                              
                                 guanidineddikesyre
                              
                           
                  
                     —
                  
               
                     
                                 - -
                              
                              
                                 urea
                              
                           
                  
                     —
                  
               
                     
                                 - -
                              
                              
                                 biuret
                              
                           
                  
                     —
                  
               
      
         (1)  Maksimalgrænseværdien finder anvendelse på dåsefoder til selskabsdyr, som det sælges.«